Den Vest-Sjællandske Avis, 1834-01-21
Den for nogle Aar siden med den Brittiske Regiering aabnede Underhandling om Oprettelsen af Fyrtaarne paa Bahama-Øerne er bleven tilendebragt efter Ønske, Fuldførelsen af disse Jndretninger tilligemed dem, som de forenede Stater have foranstaltet paa den vestlige Side af Bugten ved Florida, have væsentligen biedraget til Skibsfartens Sikkerhed. Præsidenten lagde megen Vægt paa dette Resultat af fælles Bestræbelser, som værdig for to oplyste Nationer, og som et Beviis paa de Følelser, som maae have en velgiørende Jndflydelse paa deres politiske Forhold. Det maae være en Glæde for dem, som ere begge disse Nationers Venner, at deres indbyrdes Handel tager dagligen til, og har tilveiebragt en giensidig Velvillie, saaledes som deres fælles Oprindelse udkræver, og som maae forebygge muelige Misforstaaelser i Fremtiden. Endskiønt ogsaa de venskabeligste Forsikkringer indkomme fra Frankerige, saa maae man dog beklage, at Stipulationerne af Conventionen af 4de Juli 1831 ere ikke blevne opfyldte i de væsentligste Punkter. Jfølge den 2den Artikel skulde nemlig den Pengesum, som er tilstaaet de forenede Stater, afdrages i 6 aarlige Rater, hvoraf den første skulde forfalde den 2den Februar 1833. Skatkammer-Sekretairen blev ved en Act af 13de Juli 1833 overdraget at modtage den, ogsaa vare de indgaaede Stipulationer blevne paa det nøiagtigste efterkommede fra de forenede Staters Side. J den fuldkomne Overbeviisning, at ogsaa Frankerige vilde efterkomme den Traktat, som var bleven paa begge Sider ratificeret, lod Skatkammer-Sekretairen, for at undgaae at betiene sig af Mellemhandlere og alle unødvendige Udgivter ved Kassereren for de forenede Staters Banke, udstæde en Vexel paa Beløbet af den første Rate med paaløbende Renter trukket paa Financeministeren, som blev først trasseret 5 Dage efter Forfaldstiden, og ledsaget af Præsidenten, med en Fuldmagt, og hvorom vor Legations-Sekretair i Paris underrettede den Franske Regiering. Vexelen blev først præsenteret den 23de Marts 1833, men ikke honoreret; fordi, efter den Franske Finantsministers Erklæring, Kammerne ikke havde voteret Summen. Men der var ingen Anmodning derom bleven forelagt Kammerne, og da den blev forelagt, saa var Sessionen saa nær ved at sluttes, at Sagen maatte udsættes til den næste Session. Forresten mener Præsidenten, at den Franske Regiering er, uagtet Finantsministeren vil tage Hensyn paa Kammernes Samtykke, suldkommen forpligtet til at opfylde Traktaten, og virkeligen ere siden den Tid de meest tilfredsstillende Forsikkringer ankomne, saavel fra den Franske Gesandt her, som fra vor Legations-Sekretair og siden fra vor Gesandt i Paris om at Opsættelsen ikke er en Følge af Mangel paa Beredvillighed fra Kongens og hans Ministres Side, og at de fornødne, og som man maae haabe, hensigtsmæssige Forholdsregler skulle blive tagne i Kammernes næste Session. - Videre klages over at den i Traktatens 6te Artikel lovede Meddelelse af en Liste paa de erobrede, condemmerede og opbrændte Fartøier, til Lettelse for Commissarierne for Erstatningen og Liqvidationen er ikke bleven tilstillet, uden at nogen gyldig Grund til denne Forhaling er bleven angivet, eftersom at denne Sag ikke vedkommer Kammerne. Under disse Omstændigheder har Præsidenten anseet det for at være fornødent strax at udnævne og afsende en Gesandt til Paris, som i August begav sig til sin Post, og blev forestillet Kongen i October. Man forventer det bedste Resultat af hans Forestillinger; men skulde dette Haab blive skuffet imod al Forventning, saa skal Sagen ifølge sin Vigtighed atter blive foredraget Kongressen. - De bestandige venskabelige Forhold med Rusland ere blevne udvidede og befæstede ved Skibsfarts- og Handelstraktaten af 6te December 1832, som er traadt i Kraft ved de siden paafølgende Ratificationer, saa at en blomstrende og tiltagende Handelsforbindelse imellem begge Nationer er bleven befordret og det giensidige Venskab bestyrket ved nye Anledninger. - Ogsaa Spanien har endelig erklæret sig beredvillig til at tage Hensyn paa vore Medborgeres retfærdige Fordringer paa Erstatning; og formodentligen er angaaende Beløbet bleven afsluttet en Overeenskomst imellem vor Gesandt og den Spanske Regiering inden Konge Ferdinands Død. Dersom ikke Opfyldelsen deraf skulde blive forstyrret ved denne Begivenhed, saa haaber Præsidenten inden kort Tid at kunne forelægge et gunstigt Resultat, saaledes, som man kan forvente det af Spaniens Karakteer og dets gamle Venskab med de forenede Stater. - Det var allerede blevet anmeldet for Kongressen ved Aabningen af den forrige Session, at ifølge de Finants-Forviklinger, som vare opstaaede i Portugal formedelst Borgerkrigen, var kun en Rate bleven betalt af den Pengesum, som var stipuleret til Godtgiørelse for de af vore Medborgere, som havde lidt Tab ved Blokaden for Terceira. Siden den Tid har den Portugisiske Regiering, ønsket en Dilation paa to Aar, og tilbudt sig at betale Renter og erklæret sig villig til at tillade Jndførselen af Nordamerikansk Riis mod samme Afgivt som den Brasilianske. Præsidenten har i Mangel af bedre Udsigter givet sit Sam lykke dertil, og den 4de Februar 1833 udkom et Dekret af Kongen af Portugal angaaende denne Gienstand. Præsidenten beklager ikke at kunne bebude Retableringen af den indvortes Rolighed, i et Land, hvormed en saa langvarig og fordeelagtig Handelsforbindelse har fundet Sted; men omtaler ikke med et Ord de nye Begivenheder og Dronning Donna Maria. – Fra Danmarks Side er den i Conventionen af 28de Marts 1830 stipulere de Betaling af Rater, og dertil den sidste bleven præsteret, og saaledes har denne Regiering fuldkommen opfyldet vore Medborgeres Fordringer; ogsaa har den ved en nye Forordning reguleret Handelen paa St. Croix paa en liberalere Fod, hvoraf velgiørende Følger for Forbindelserne med denne Colonie, ligesom ogsaa Modificationer i andre Nationers Colonialsystem kunne forventes. – Ratificationerne af Conventionen med Kongen af Neapel ere udvexlede. -